Hu na mashango a 54 Afurika hune a 53 a vha miraḓo ya AU. Shango ḽa Morocco a si muraḓo wa AU.
AU ḽo ḓisa dzhango ḽa Afurika huthihi, shuma na vhunzhi ha khaedu dzaḽo u fana na khuḓano dza u ḓiṱama nga zwiṱhavhane, tshanduko dza kilima , na vhushai.
Ndivho ya AU ndi u tsireledza pfanelo dza vhathu na pfareledzo ya ikonomi dza Afurika, nga maanḓa u fhelisa khuḓano na u sika maraga muthihi u bveledzaho.
Bono ḽa Vhuthihi ha Afurika ndi: "Afurika ḽo ṱanganelaho, ḽi bvelaho phanḓa ḽa mulalo, ḽine ḽa tshimbidzwa nga vhadzulapo vhaḽo ḽi imelaho maanḓa a fulufulu kha arena ya ḽifhasi".
Hu tshi tevhelwa phoḽisi ya mashango a nnḓa ya shango, Phalamennde ya Afurika Tshipembe i ṋea tshenzhemo yo khetheaho kha Afurika kha mutheo waḽo wa phoḽisi ya dzitshakhatshakha.
Foramu ya Ikonomi ya Afurika ndi dzangano ḽi ḓilangaho ḽa dzitshakhatshakha ḽo ḓiimiselaho u khwinisa tshiimo tsha ḽifhasi nga u shumisa vharangaphanḓa vha mabindu, poḽitiki, akhademi na vhaṅwe vha tshitshavha u nea tshivhumbeo tshiswa tsha mbekanyamushumo dza ḽifhasi, dzingu na Nḓowetshumo.
Khongorese na Ṱano ḽa Mutakalo ḽa Afurika ḽi ḓo rwelwa ṱari nga Shundunthule 2011 ngei Johannesburg Expo Centre, Nasrec, Afurika Tshipembe.
U pembelela Ḓuvha ḽa Afurika, ndi nga Shundunthule 27 - 29 Johannesburg, u ḓiphina nga vhuṱambo ha mafhelo a vhege ane a pfi Sanaa Afurika, Muya wa u Pembela u ḓo katela tshidziki tsha mutevhetsindo wa Afurika na muya u takadzaho, u swielela vhutsila vhu nyanyulaho ha dzhango, vhuḓimvumvusi, muzika na zwiṅwe.